আতিক, গাজীপুর জেলা প্রতিনিধি ঃগাজীপুরের এসপি শামসুন্নাহার পিপিএম বলেছেন, অপরাধীরা যত শক্তিশালী এবং তাদের হাত যত লম্বা হউক না কেন, কাউকেই ছাড় দেয়া হবে না। সমাজ থেকে মাদক, সন্ত্রাস ও জঙ্গিবাদ নির্মূল করতে জনপ্রতিনিধিদের সাথে নিয়ে ঐক্যবদ্ধ প্রচেষ্টা চালানো হবে। তৃণমূল জনপ্রতিনিধি ও সাধারণ জনগণের সহযোগিতা পেলে নিশ্চয়ই তা সম্ভব। এলাকার যে কোন সমস্যা আপনাদেরই সমাধান করতে হবে, তবে এ ব্যাপারে পুলিশ প্রশাসনের পক্ষ থেকে সার্বিক সহযোহিতা করা হবে।তিনি ৩০ সেপ্টেম্বর রবিবার বিকালে কাপাসিয়া থানার ‘ওপেন হাউজ-ডে’ তে প্রধান অতিথি হিসেবে এসব কথা বলেন।